Motorfietsryers sterf in twee Kaapstad-ongelukke | Maroela Media
Eskom leen geld te midde van verknorsing
Fietsryer vertel van ‘koue stilte’ ná tref-en-trap
Motorfietsryers sterf in twee Kaapstad-ongelukke
22 Junie 2014
Twee motorfietsryers het in aparte ongelukke in Kaapstad in die Wes-Kaap gesterf, het paramedici Sondag gesê.
“Die eerste ongeluk het op die R27 naby Melkbos gebeur toe ŉ motorfiets en drie ander voertuie in ŉ botsing betrokke was,” het Werner Vermaak, woordvoerder van ER24, gesê. Die man het baie ernstige beserings opgedoen. Verskeie van sy liggaamsdele is geamputeer. Hy is op die toneel dood. Die persone in die drie voertuie is glad nie beseer nie.
In ŉ tweede voorval het ŉ motorfietsryer, ‘n man in sy vroeë 30s, gesterf nadat ŉ bestuurder op die N7 beheer oor sy motor verloor en voor aankomende verkeer beland het. “Die motorfietsryer het die omgeslane motor getref,” het Vermaak gesê. “Hy is op die toneel dood.” Die bestuurder van die motor is ongedeerd.
Plaaslike owerhede ondersoek die ongelukke. -SAPA
Vier liggame by goudmyn opgespoor
Amcu soek terugkeerbonus van R3 000 per staker